דוריה למפל

דוריה למפל (נולדה ב-9 ביוני 1983) היא מגישת טלוויזיה ועיתונאית ישראלית. הגישה את "חדשות הערב" בערוץ כאן 11, את התוכנית "לילה טוב ישראל", ושימשה מגישה מחליפה של "המהדורה המרכזית" ומהדורת "חדשות סוף השבוע" של חברת החדשות. נולדה ליוסי וללאה. התגוררה עם אמה ברמת גן עד גיל שש, אז עברו לתל אביב. למפל גדלה לאם חד-הורית, מפרנסת יחידה מבית חרדי שיצאה בשאלה בגיל 19 ואף התגייסה לצה"ל. את שירותה הצבאי עשתה למפל כמאבחנת פסיכוטכנית בבסיס תל השומר. עם תום השירות החלה ללמוד תואר ראשון בעבודה סוציאלית באוניברסיטת תל אביב. לאחר שנה עברה ללמוד במסלול לימודי המזרח התיכון ואסלאם, אולם לא סיימה את לימודיה. למפל החלה את הקריירה העיתונאית במרץ 2006 לקראת הבחירות לכנסת, כעורכת בדסק החדשות של אתר וואלה. לאחר כשנתיים קודמה לתפקיד עורכת "וואלה סלבס", וב-2009 מונתה לתפקיד סגנית ראש מחלקת החדשות של האתר. בשלהי 2010 הצטרפה למערכת "חדשות מקומיות" של HOT3 בהפקת קודה תקשורת, ושימשה מגישה ועורכת של מהדורת המרכז עם הדס סיני לסירוגין. בשנת 2011 הצטרפה לחדשות 2 כמגישת מבזקים. החל משנת 2013 הגישה לצדו של ליאור פרידמן את "החדשות הלילה". בנובמבר 2016 הוחלף שם התוכנית ל"תוכנית הלילה". בהמשך, עם עזיבתו של פרידמן, החלה להגיש את התוכנית לבדה. בעקבות פיצול ערוץ 2 ב-1 בנובמבר 2017, המשיכה התוכנית להיות משודרת רק ב"רשת 13", ושם התוכנית שונה שוב, ל"לילה טוב ישראל". שידורה הסתיים בשלהי 2018. ביוני 2018 קודמה למפל למהדורת החדשות המרכזית של חברת החדשות, והגישה לסירוגין את חדשות סוף השבוע ו"המהדורה המרכזית", כמחליפה של דנה ויס וקרן מרציאנו. עם הקמת תאגיד השידור הישראלי בתחילת 2017, התמודדה למפל על תפקיד המגישה הראשית בערוץ, אך לבסוף נבחרה גאולה אבן-סער. בשנת 2019 עם פרישתה של אבן סער, נבחרה למפל כמחליפתה והחל מ-17 בפברואר 2019 הגישה את "חדשות הערב", מהדורת החדשות המרכזית של כאן 11 בימים א–ד (בימי חמישי הגישה את המהדורה מיכל רבינוביץ'). בשנת 2019 נבחרה במקום ה-28 ברשימת 50 הנשים המשפיעות של מגזין "פורבס ישראל". ביוני 2021 הודיעה למפל על פרישתה מהגשת המהדורה המרכזית ב"כאן", והיא סיימה את תפקידה בסוף חודש אוגוסט. זמן קצר לאחר מכן, החל "כאן 11" את שידורה של תוכנית המציאות "עולם קטן", המבוססת על הפורמט הבריטי "פלאנט צ'יילד". התוכנית, בת שלושה פרקים בגרסתה הישראלית, הציגה נושאים בגידול ילדים במאה ה-21 ובמהלכה, הילדים אותגרו להתמודד לבדם במשימות מורכבות יחסית בהנחייתה של למפל, ולוותה בפרשנות של פרופ' ענת שושני. החל משנת 2022 הגישה תוכנית בימי חמישי ברצועת הבוקר של גלי צה"ל לצד אודי סגל. באוגוסט אותה שנה עברו להגיש את תוכניתם ברדיו ynet, שהפכה משבועית ליומית. באפריל 2023 הסתיימה תוכניתם המשותפת עקב קיצוץ מסיבי בתחנה. למפל היא בת זוגו של איש התקשורת אבי משולם. הם הורים לבת ומתגוררים בשכונת כרם התימנים בתל אביב. מדיה וקבצים בנושא דוריה למפל בוויקישיתוף דוריה למפל, ברשת החברתית פייסבוק דוריה למפל, ברשת החברתית אקס (טוויטר) דוריה למפל, ברשת החברתית אינסטגרם דוריה למפל, במיזם "אישים" לתיעוד היצירה הישראלית דוריה למפל, במסד הנתונים הקולנועיים IMDb (באנגלית) דוריה למפל, באתר מאקו "חדשות הערב" עם דוריה למפל, באתר כאן דוריה למפל‏, כתב אישום נגד המשטרה: דוריה למפל מרגישה שוב את הפחד ברחובות ודורשת מהשוטרים שהיו אמורים ללוות את בני סלע ולהחזיר אותו לכלא: תתפטרו עכשיו, באתר וואלה, 26 בנובמבר 2006 אונלייף, ‏ונוס הבאה של המסך: דוריה למפל, באתר onlife,‏ 16 בספטמבר 2015 ורד רמון ריבלין, ‏יש גרעין של צדק בטענה של נתניהו כלפי התקשורת. הנימה שלה תל אביבית ולא מנומקת הרבה פעמים, באתר גלובס, 11 באפריל 2018 קיץ ברבנר, ‏"ההיפסטרית" שמחליפה את גאולה אבן: מי את דוריה למפל?, באתר מעריב אונליין, 3 בינואר 2019 רז שכניק, "ברור שחובה לדווח על חקירות נתניהו אבל הכל זה עניין של נימה, גם התקשורת יכולה לעבוד על תיקון עצמי", באתר "ידיעות אחרונות", 18 בפברואר 2019 ענת ביין-לובוביץ', ‏ישיבות סוערות, עורך ראשי ומגישה מסוכסכים והנהלה "שלא תתפשר על בינוניות": מה קורה במהדורה של כאן 11, באתר גלובס, 4 בדצמבר 2019 מקור ראשון Live, ‏צפו: דוריה למפל בריאיון אישי עם רביטל ויטלזון-יעקבס על היום-יום הכלכלי שלנו, בעיתון מקור ראשון, 21 בדצמבר 2020 ליאור ליברובסקי, דוריה למפל, עורכת ’וואלה!סלבס’, עוברת למערכת החדשות של האתר, באתר ביזפורטל, 15 בנובמבר 2009 אמילי גרינצווייג‏, המהדורות המקומיות חוזרות ל-HOT3, באתר וואלה, 8 במרץ 2011 אמילי גרינצווייג‏, דוריה למפל מצטרפת לחדשות 2, באתר וואלה, 13 בספטמבר 2011 דוד ורטהיים‏, מסתמן: לייט נייט אקטואליה חדש לחדשות 2, באתר וואלה, 22 בספטמבר 2013 אלכסנדר כץ, אחרי עשור: ליאור פרידמן החליט לעזוב את חברת החדשות של ערוץ 2, באתר אייס, 23 במאי 2016 רן בוקר, "חדשות הלילה" תרד מהמסך, באתר ynet, 16 בדצמבר 2018 רן בוקר, דוריה למפל מצטרפת למהדורה המרכזית, באתר ynet, 30 ביוני 2018 נועה פרייס‏, דוריה למפל מועמדת מובילה להגשת המהדורה המרכזית של התאגיד, באתר וואלה, 12 בפברואר 2017 ענת ביין-לובוביץ', ‏דוריה למפל נפרדת מחברת החדשות ותחליף את גאולה אבן במהדורה המרכזית של "כאן", באתר גלובס, 3 בינואר 2019 דוריה למפל תגיש את המהדורה המרכזית ב'כאן' במקום גאולה אבן־סער, באתר הארץ, 3 בינואר 2019 דרור שאייר, פורבס מציג: דירוג 50 הנשים שמשפיעות על החיים של כל אחד מאיתנו, באתר פורבס, 2 ביולי 2019 דוריה למפל פורשת מהגשת המהדורה המרכזית, באתר ערוץ 7, 15 ביוני 2021 דוריה למפל נפרדת מכאן 11, זה הג'וב החדש, באתר אייס, 31 באוגוסט 2021 כפיר אדר, דוריה למפל בכל זאת תשאר בכאן 11: זו התכנית הבאה שלה, באתר אייס, 14 ביולי 2021 גיל משעלי, ‏מכאן לגל"צ: דוריה למפל תחליף את קרן מרציאנו, באתר ‏מאקו‏, 2 בנובמבר 2021 רתם איזק, "אני לא אוהבת שסופרים נשים, אבל מהחלל אפשר לראות את הפער בכנסת", באתר ynet, 19 בנובמבר 2022 יפעת הללי אברהם, ‏והרי החדשות: דוריה למפל הפכה לאמא, באתר ‏מאקו‏, 20 בספטמבר 2016 ציוץ של דוריה למפל ברשת החברתית אקס (טוויטר), 19 ביולי 2021 ורד רמון ריבלין, ‏מילדה מוחרמת למגישת המהדורה - ריאיון עם דוריה למפל, באתר גלובס, 3 בינואר 2019